6 जुलाई तक कर सकेंगे अप्लाई; अब तक 10.54 लाख युवा कर चुके
हरियाणा स्टाफ सिलेक्शन कमीशन (HPSC) ने ग्रुप-डी भर्ती में आवेदन करने वाले युवाओं को बड़ी राहत दी है। एचपीएससी ने आवेदन के लिए 10 दिन का समय और बढ़ा दिया है। अब युवा 6 जुलाई तक आवेदन कर सकेंगे।
हरियाणा स्टाफ सिलेक्शन कमीशन (HSSC) ने ग्रुप-D भर्ती में आवेदन करने वाले युवाओं को बड़ी राहत दी है। HSSC ने आवेदन के लिए 10 दिन का समय और बढ़ा दिया है। अब युवा 6 जुलाई तक आवेदन कर सकेंगे। अभी तक इन भर्तियों के लिए 10.54 लाख युवा आवेदन कर चुके हैं। आयोग ने इसी महीने आवेदन के लिए पोर्टल खोला था।
कमीशन के अधिकारियों को उम्मीद है कि लास्ट डेट तक 20 हजार से ज्यादा युवा भर्ती प्रक्रिया में आवेदन कर सकते हैं।
सितंबर में हो सकता है CET
ग्रुप-D भर्ती के लिए इसी साल सितंबर में कॉमन एलिजिबिलिटी टेस्ट (CET) हो सकता है। अब तक भर्ती के लिए 10.54 लाख के करीब युवाओं ने आवेदन किया है। प्रदेश में विभिन्न विभागों, बोर्डों, निगमों आदि में ग्रुप-D के 13,536 पदों पर भर्तियां होंगी। इसके लिए HSSC ने शेडयूल पहले ही जारी कर दिया है। HSSC के चेयरमैन भोपाल सिंह खदरी ने बताया कि जो पहले आवेदन कर चुके हैं, उन्हें दोबारा आवेदन की जरूरत नहीं है।
26 जून थी आवेदन की लास्ट डेट
HSSC ने 5 जून से आवेदन प्रक्रिया शुरू की थी और 26 जून लास्ट डेट रखी थी। वहीं, पहले आवेदन कर चुके युवा फार्म में इस दौरान अपडेशन कर सकते हैं। सीईटी में 25% सवाल हरियाणा से संबंधित हाेंगे। इनमें इतिहास, करंट अफेयर, लिटरेचर, जियोग्राफी, एनवायरमेंट, कल्चरल आदि शामिल होंगे। 75% अंक जनरल अवेयरनेस, रीजनिंग, क्वांटेटिव एबिलिटी, अंग्रेजी, हिंदी व अन्य से होंगे। सामान्य श्रेणी में 50% व रिजर्व कैटेगरी में 40% अंक क्वालिफिकेशन के लिए जरूरी हैं।
10 अंक CET से जोड़े जाएंगे
हरियाणा कर्मचारी चयन आयोग सीईटी स्कोर के आधार पर योग्य उम्मीदवारों को सूचित करेगा। ग्रुप डी के पदों पर भर्ती के लिए सीईटी स्कोर के आधार पर भर्ती की जाएगी। सामाजिक, आर्थिक और अनुभव के लिए ग्रुप डी में अधिकतम 10 अंक सीधे सीईटी स्कोर में जोड़े जाएंगे।उम्मीदवार HSSC की वेबसाइट hssc.gov.in पर जाकर आवेदन कर सकते हैं।